**La poarta Paradisului**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De aș găsi cuvântului o poartă

prin care să pătrundă-nflăcărat

să îți prezinte a iubirii cartă

în suflet să-l primești neapărat!

Să nu te mire dacă a lui trăire

nu în înscrisuri are bogății.

E doar un sol ce arde prin grăire,

un foc alimentat de empatii.

Nu merităm ca să clamam în lume

că vă iubim la modul ideal,

Noi respectăm a’ timpului cutume

și vă iubim adesea abisal.

De multe ori vă prindem în poveste

și dezvoltăm în doi al vieții basm,

Dar nimeni nu va fi ca să ateste

un viitor străin de un marasm.

Ciudatul joc, de pe a lumii sferă,

adesea îl jucăm la cacealma,

Că noi suntem bărbații ce preferă

o simplitate-n tot ce va urma.

Nemeritat de câștigăm o masă

noi cerem sorții-un unicat favor:

Să ne ofere fără de grimasă

Simbolul fericirii în pridvor.

Aducem argumente cu toptanul:

că suntem drepți, corecți și luminoși

Și că iubirea ne va fi ocheanul

prin care vom privi contagioși.

Că vom privi mereu spre o idee

ce ne va fi drept arcă în destin:

Că-n inima plăpândă de femeie

vom regăsi iubirii baldachin.

Cât de copilă este-această clipă

când ne oferă fără de păcat

prilejul de-a zbura într-o echipă

c-un mesager, de zei înaripat!

Prin ce sunteți, fără a da de veste,

ne prindeți aripi de al nostru vis

ca să zburăm la margini de poveste

să batem doar în porți de paradis.

Ne prezentăm avizi de-a lui splendoare

și punem gaj amorul acvilin

ce l-am jurat ființei ca un Soare

ce ne-a schimbat destinul filistin.

Dar un reproș de dincolo de poartă

se năruie în aspru convolut:

”-Cum poți gândi c-a inimii consoartă

poate trai c-un gol în așternut?

Cum poți ceda a inimii trăire

pentru un colț dorit de Paradis,

când, fără de-o firavă șovăire,

Femeia te-a urmat cum ți-a promis?

Ar fi putut și ea să aibă visuri

dar le-a cedat pentr-un lumesc cămin

și prin copii, interne paradisuri

ți s-au deschis cu gândul lor divin!

De ar fi vrut, cedând a sa iubire

pentru un “ieri” în care a crezut,

Aș fi primit-o fără ostenire,

că ea este Luminii atribut!

Dar e legată ferm, imperceptibil,

de-al său cămin lipsit de frământări

Și al ei gând nu este compatibil

cu Paradisul plin de așteptări.

Nu își dorește decât o iubire,

străină de o stare de-împrumut...

Te-ntoarce către ea cu consfințire

C-al vost’ cămin e visul Absolut!”

-----------------------------------------

Mă-ntorc sfios, uimit de-a mea pornire

Iertare ca să-ți cer, așa cum pot,

Să-ți spună al meu grai cu consimțire:

Că te iubesc și vreau să-ți fiu ilot!

De aș găsi cuvântului o poartă

prin care să pătrund spre al tău crez

mi-aș face din gândire o pancartă

să-ți spună clar că-n toate te urmez!